விராட் கோலி அணியில் இல்லை என்பது பெரும் பின்னடைவு என்றாலும் கூட, பல திறமையான இளம் வீரர்கள் பெரிய தொடரில் எப்படி செயல்படுகிறார்கள் என்பதை அறிய ஆசிய கோப்பை நல்ல களமாக அமையும். அடுத்த ஆண்டு நடைபெறும் உலகக் கோப்பை தொடருக்கு அணியை தயார் படுத்தவும் ஆசிய கோப்பை தொடர் நல்ல வாய்ப்பை அளிக்கும். ஆசிய போட்டியில் கேப்டன் பொறுப்பேற்று இருப்பது ரோஹித் சர்மா தான். ரோஹித் சர்மா கேப்டனாக எப்போதுமே ருத்ரதாண்டவம் ஆடுவார் என்பது அனைவரும் அறிந்தேதே. டெஸ்ட் போட்டியில் சொத்ப்பிய தவான். ஒரு நாள் போட்டியில் தனது திறமையை மீண்டும் நிரூபிப்பார் என்று எதிர்பார்க்கப்படுகிறது. கோலிக்கு பதில் நல்ல பார்மில் உள்ள மணிஷ் பாண்டே களமிறங்கலாம். ஆஸ்திரேலியா ஏ, தென்னாப்பிரிக்கா ஏ அணிக்கு எதிராக மணிஷ் பாண்டே சிறப்பாக விளையாடினார் என்பது கவனிக்கவேண்டியது. ஐ.பி.எல். தொடரில் கலக்கிய அம்பத்தி ராயுடு, கேதர் ஜாதவ், உள்ளிட்டோர் நடுவரிசையில் கோலி இல்லாத குறையை தீர்க்க வேண்டிய கட்டாயத்தில் உள்ளனர். தோனி, ஹர்திக் பாண்டியாவுக்கும் பேட்டிங்கில் ஜொலிக்க வேண்டிய பொறுப்பு உள்ளது. இந்தியாவின் பலமே சுழற்பந்துவீச்சு தான். சாஹல் மற்றும் குல்தீப் யாதவ் இருவருமே எதிரணிக்கு கடும் நெருக்கடி அளிக்க கூடியவர்கள். துபாயும் சுழற்பந்துவீச்சுக்கு சாதகமான ஆடுகளம் என்பது இந்திய ரசிகர்களுக்கு மகிழ்ச்சி அளியான செய்தி. வேகப்பந்துவீச்சில் பும்ரா, புவனேஸ்வர் குமார் மற்றும் அறிமுக வீரர் கலில் அகமது உள்ளிட்டோரும் எதிரணிக்கு சவால் அடிக்க கூடியவர்களே. இந்திய அணியின் ஒரே குறையே துபாய் ஆடுகளத்தில் இந்திய வீரர்களுக்கு அவ்வளவு பரிட்சையம் இல்லை. கோலி இல்லாமல் இந்திய அணி என்ன செய்யும் என்பதற்கு விடை இந்த தொடரில் ரசிகர்களுக்கு கிடைக்கும்.